Penisilamin nyaéta ubar tina agén kelasi nu gawé salaku antidotum dina kaayan karacunan logam beurat, kayaning timbal jeung tambaga. Salaku agén kelasi tambaga, penisilamin diindikasikeun pikeun panyakit Wilson, nyaéta hiji kaayaan gangguan métabolisme tambaga nu nyababkeun akumulasi tambaga dina otak jeung hépar.

Kagunaan 
Penicillamine nyaéta agen kelasi nu ngiket kaleuwihan tambaga jeung ngaleungitkeun tambaga jeung ngaleungitkeunna tina aliran getih. Dina sababaraha kaayaan, kaleuwihan tambaga bisa numpuk dina alirah getih, nu nyababkeun karusakan jaringan saawak-awak. Ubar ieu dipaké pikeun ngungkulan panyakit Wilson di mana kaayaan tingkat tambaga dina awak nu nyababkeun karusakan dina organ liver, otak, jeung organ lianna), salian ti éta penisilamin ogé dipaké pikeun ngurangan kadar urin tina asam amino nu disebut sistin, nu nyababkeun kabentukna batu dina ginjal jeung kandung kemih atawa nu disebut sistinuria atawa cystinuria, sarta panyakit rheumatoid arthritis.

Cara gawé 
Penisilamin téh kaasup kana agen kelasi nu direkomendasikeun pikeun ngaleungitkeun kaleuwihan tambaga dina pasén panyakit WIlson. Tina panalungtikan in vitro nunjukeun yén hiji atom tambaga ngagabung jeung dua  molékul penisilamin. Penisilamin ogé ngurangan éksrési sistin nu kaleuwihan dina sistinuria. Hal ieu sahenteuna nyababkeun ayana patukeuran disulfida antara penisilamin jeung sistin ngahasilkeun ppambentukan penisilamin-sistein disulfida, hiji zat nu leuwih babari larut tibatan sistin sarta babari ogé di éksrésikeunna. Penisilamin ngaganggu pambentukan ikatan silang antara molékul-molékul tropokolagen jeung ngabeulah éta wanci kakara kabentuk.

Pikeun ngubaran panyakit WIison,penisilamin ngiket tambaga sarta mantuan ngaluarkeun tina awak, turunna tingkat tambaga dina awak mantuan ningkatkeun fungsi hati jeung ngungkulan  masalah mental/ suasana haté/saraf (misalna linglung, hésé ngomong/ teu bisa leumpang) nu disababkeun ku panyakit. Pikeun ngubaran cystinuria, penisilamin mantuan ngurangan zat kayaning sistin dina urin nu nyababkeun batu ginjal. Pikeun ngubaran rheumatoid arthritis, penisilamin dipikawanoh salaku disease-modifying antirheumatic drug (DMARD), ubar ieu mantuan ngurangan rasa nyeri atawa pembengkakan dina sendi.

Cara maké 
Turutkeun sagala paréntah dokter jeung baca panduan pangobatan. Inum penisilamin dina waktu beuteung keur kosong, sahenteuna sajam saacan dahar atawa 2 jam sanggeus dahar. Inum cacaiiyan sing loba wanci anjeun ngonsumsi penisilamin, ulah nginum susu dina sajam saacan jeung sanggeus nginum penisilamin, sarta kudu rutin ngalakukeun tés urin. Munggaran nginum ubar ieu, kaayaan anjeun bisa jadi leuwih parna  pikeun saharitaeun. Ulah ngeureunkeun pamakéan jeng ulah ngarobah dosis salian paréntah dokter atawa apotekér. Lamun kapaksa kudu ngeureunkeun pangobatan, ulah nginum deui ubar ieu saacan konsulatasi ka dokter. Pikeun rheumathoid arthritis waktu pangobatannya biasana butuh waktu salila tilu bulan saacan ayana parobahan, tuluy paké ubar ieu sanajan can karasa aya parobahan sarta ulah poho dikonsultasikeun ogé ka dokter ngeunaan gejala nu can aya parobahan.

Ngaran dagang 
Penisilamin miboga ngaran lian penicilamina jeung  penicillamine. sarta ngaran dagang Cuprimine, Depen, D-Penamine.

Hal nu kudu diperhatikeun 
Saacan nginum ubar ieu, perhatikeun hal-hal ieu di handap:

 Alérgi: konsultasikeun ka dokter mun anjeun miboga réaksi nu teu biasa atawa alérgi kana ubar ieu. Salian ti éta jéntrékeun ogé mun miboga alérgi lianna kayaninng alérgi kadaharan, pawarna, pangawet, atawa alérgi kana sato. 
 Budak leutik: Sanajan can aya informasi nu spésifik ngeunaan pamakéan penisilamin keur budak leutik, diperkirakeun teu nyababkeun éfék samping nu béda atawa teu nyababkeun masalah keur budak leutik.
 Kolot: Ubar ieu geus diuji coba di sababaraha pasén nu geus kolot atawa nu umurna leuwih ti 65 taun, dina uji klinis, pamakéan pikeun kolot aya kamungkinan bisa nyababkeun ruam kulit.
 Pikeun Ibu hamil jeung  nyusuan: Euweuh panalungtikan nu minuhan syarat ngeunaan résiko pamakéan ubar ieu pikeun ibu hamil atawa nu keur nyusuan. Ubar ieu kaasup kana résiko kahamilan kategori D numutkeun US Food and Drugs Administraion (FDA). Saacan nginum ubar ieu kudu dikonsultasikeun heula ka dokter.
 Miboga panyakit ginjal (lamun maké penisilamin keur rheumathoid arthritis).
 Jéntrékeun ka dokter mun anjeun miboga panyakit hati.

Interaksi ubar 
Ieu di handap aya sababaraha interaksi ubar penisilamin jeung ubar lianna:

 Pamakéan cidofovir jeung penisilamin teu dianjurkeun kusabab bisa nyababkeun masalah ginjal,
 Pamakéan cladribine babarengan jeung penisilamin bisa ningkatkeun résiko infési nu leurih serius,
 Maké ubar clozapine, deferiprone babarengan jeung penisilamin teu dianjurkeun kusabab bisa nurunkeun jumlah sél darah putih sarta nginum ubar ieu jeung ubar séjén nu bisa mangaruhan funsi sumsum tulang bisa ningkatkeun résiko.

Éfék samping 
Éfék samping mangrupa hiji éfék nu teu dipiharep tina ubar. Éfék samping ieu bisa mangrupa-rupa di sababaraha jalma gumantung kana kaayaan panyakit, umur, beurat awak, jinis kelamin, étnis, jeung sababaraha kaayaan kaséhatan lianna. Ieu di handap sababaraha éfék samping nu bisa karasa sanggeus nginum penisilamin:

Éfék samping nu ilahar 

 Panas awak, nyeri sendi
 Lési dina beungeut, beuheung, kulit sirah
 Ruam kulit, arateul
 Bareuh atawa nyeri kelenjar 
Bisul, atawa bintik-bintik bodas di biwir jeung baham

Éfék samping nu kurang ilahar 

 Urin getihan atawa kiruh 
 Pondok rénghap, hésé rénghap, sesek di dada 
 Nyeri tikoro jeung panas tiris
 Bareuh dina beungeut, suku, atawa suku bagéan handap
 Pendarahan atawa geuneuk nu teu biasa 
 Nambahna beurat awak

Éfék samping nu teu ilahar 

 Nyeri beuteung nu parna
 Kulit moletek ciga nu kapanasan
 Nyeri dada
Batuk atawa sora jadi serak
 Hésé rénghap, ngagayem, ngomong jeung hésé nelen
Nyeri panon, titinggalian burem atawa ngabayang
Nyeri tonggong
 Kulit bareureuh, kandel jeung sisikan
Panon beureum sarta iritasi

Tutumbu kaluar 

 Interaksi Penisilamin
 Éfék samping Penisilamin

Rujukan 

Ubar